Միայն թե առայժմ նախկին հմայնքը բացակայում է. լողավազանը դատարկ է, նավակների փոխարեն երեխաները հեծանիվ են վարում, մանկական խաղերի նմուշները նույնպես աղքատիկ են: Սեփականատեր Ծովինար Մաթևոսյանն էլ hraparak.am-ի հետ զրույցում վստահեցրեց. «Որոշել եմ՝ այսքան տարվա դադարից հետո զբոսայգին գործելու է, բայց այս տարի ջուր չկարողացա լցնել, մեծ գումարների հետ է կապված, եկող տարի կլցնեմ, խաղեր կբերենք, տարածքը կզարգացնենք ու կհարստացնենք: Մի քիչ ֆինանսավորում է անհրաժեշտ՝ կամ վարկի տեսքով կամ դրամաշնորհի»,-ասաց նա: Ինչևէ, հրազդանցիները ոգևորված են, հույսը մեծ է, որ նախկին ավանդույթն ի վերջո վերականգնվելու է, քաղաքը զարթոնք է ապրում: